TÖRVÉNYEINK TÖRTÉNETE AZ AUSZTRIAI HÁZ ALATT, 411 
berülésekre és marha-elhajtásokra alkalmat szolgáltatván, a vármegyék 
közötti határjelek iránt támadott pereket az 1618 : 71-ik cikkhez képest a 
nádor vagy annak biztosai minél elébb ítéljék el, 
A 20-dik ágazat, mely az egyes várak , városok, faluk és puszták 
közötti határokról rendeli , hogy valamelyik fél által a határvillongásról je- 
lentés tétetvén, a megye maga kebeléből küldjön ki, vagy ha az jónak 
találtatnék, a szomszéd megyékből híjjon meg törvénytudó egyéneket, kik 
a megyének fő- vagy alispánával és szolgabirájával, s a felek gazdagabbak 
lévén , még azokon túl valamely fópappal vagy káptalanbeli személylyel 
avagy ítélő mesterrel a hely színére kimenvén, és a feleket kihallgatván, a 
határjeleket igazságosan határozzák el, és ha az igazságot elégségesen ki 
nem nyomozhatnák, a peres földrészt a felek közt oszszák föl, s ezen osz- 
tálylyal mind a két fél tartozzék megelégedni, szabadon maradván mind- 
azáltal akármelyik félnek az, hogy privilegiumának tartalmánál fogvást tu- 
lajdoni joga fölött az országnak rendes birái előtt pert indíthasson. 
A 21-dik ágazat, mely a városoknak kötelességűl teszi: hogy a ne- 
meseket az 1563: 62., 1608 k. e. 13. s 1609 : 44-ik cikkek ellenére a ház- 
vételben ne gátolják, s őket házaikra nézve polgáraiknál nagyobban, a vá- 
rosnak köz szükségeit meghaladó terhekkel pedig polgáraikat se terheljék, 
s hogy nekiek a házi szükségeikre szolgáló bor és élelmi szerek bevitelét 
megengedjék ; de viszont az ily nemesek is kötelesek legyenek városi in- 
gatlan vagyonaikra nézve a városi terheket viselni, és mind azokra mind 
a polgárok közt tett adósságaikra nézve a városi tanács előtt törvényt ál- 
lani. Továbbá ugyanezen törvénycikk rendeli, hogy a királyi szabad me- 
zővárosokban lakó minden, akár szabad vagy polgári házakat bíró akár 
nem bíró, nemesek bárhol termett boraikat a városba bévitethessék, és 
hogy a városoknak , az adózásokat és fölkelést érdeklő köz rendelmények 
ellenére semmiféle fölmentések ne adassanak, s az eddiglen, mint példáúl 
a Kassa és Eperjes városoknak adottak, erőnélkülieknek tartassanak. 
A 22-dik ágazat, mely a városoknak Legyelországba kiviendő bo- 
rok iránt követelt harmincadalóli mentességét, mint a királyi jövedelmekre 
nézve sérelmest , érvénytelennek nyilvánítja. 
A 23. és 24-dik ágazat, melyek közől amaz a dézsma behordásá- 
ról az 1630 : 20., s a dézsmának illő kiadásáról az 1609 : 17., 18., 1613 : 4., 
19., 1618:45., 1622 :70., 1625:45. és 1630 :20-dik cikkeket pontosan 
megtartatni parancsolja, és a dézsmaperekról szóló 1613 : 19-ik cikket azon 
59" 
